tomron87/hebrew-wikipedia-sentences-corpus huggingface dataset:
חלקים מסוימים בסאות'אנד נחשבים כאזורים טעוני טיפוח מבחינה כלכלית וחברתית.
שני קווי רכבת של מערכת הרכבות הלאומית בבריטניה (National Rail) משרתים את סאות'אנד.
קו מתחנת ויקטוריה שבמרכז העיר אל תחנת רחוב ליברפול (Liverpool Street Station) בלונדון וקו מתחנת סנטרל, הסמוכה יותר אל החוף, אל תחנת רחוב פנצ'רץ' (Fenchurch Street Station) בלונדון.
שני קווי הרכבת מחברים גם את נמל התעופה סאות'אנד עם העיר ועם לונדון.
שני כבישים ראשיים מחברים את סאות'אנד עם לונדון: כביש A127, הצפוני יותר, העובר דרך רומפורד (Romford), וכביש A13, הדרומי יותר, העובר דרך טילברי (Tilbury) ומגיע לדוקלנדס בלונדון.
נמל התעופה לונדון סאות'אנד נמצא מצפון לעיר.
הוא נבנה על בסיס שדה תעופה צבאי שהיה ברוצ'פורד הסמוכה והחל לפעול כבר ב-1914. כיום עוברים בשדה התעופה כמיליון נוסעים בשנה.
הוא משמש כאחד מנמלי התעופה המשרתים את לונדון והטיסות העוברות בו הן בעיקר מאירופה ומבריטניה.
חברת התעופה הבולטת מבין אלו הפועלות בנמל התעופה סאות'אנד היא איזיג'ט.
בסאות'אנד נמצא אחד הקמפוסים של האוניברסיטה של אסקס אשר מרכזה בקולצ'סטר.
הקמפוס בסאות'אנד החל לפעול ב-2006 ומתפתח מאז במהירות.
בעיר נמצא גם הקולג' של דרום אסקס המשמש גם כשלוחה של האוניברסיטה של אסקס.
הקולג' מציע קורסים לתלמידים בגילאי 19-14, לתלמידים חסרי השכלה אקדמאית, למבוגרים ולעסקים.
בעיר נמצאת קבוצת הכדורגל סאות'אנד יונייטד המשחקת (נכון לעונת 2022-2021) בליגת נשיונל ליג הליגה האנגלית החמישית בחשיבותה.
הקבוצה נוסדה ב-1906 ומשחקת באצטדיון רוטס הול (Roots Hall) המכיל 12,392 מקומות ונמצא באזור פארק השעשועים ההיסטורי, קורסאל.
הישג השיא של הקבוצה הוא זכייה באליפות הפוטבול ליג הראשונה בעונת 2006-2005. לאחר שנה אחת בפוטבול ליג צ'מפיונשיפ הקבוצה נשרה חזרה לליגה השלישית.
בעיר נמצאת גם קבוצת הרוגבי "סאות'אנד RFC" המשחקת בליגה אזורית שהיא בדרגה הרביעית בליגות הרוגבי של אנגליה.
היותה של סאות'אנד עיר תיירות הביא לכך שהאתרים הבולטים שבה קשורים לתחום זה.
מזח סאות'אנד הוא מזח התיירות הארוך בעולם.
אורכו הוא 2,158 מטר והוא נבנה בניצב לחוף בכיוון דרום.
המזח נבנה לראשונה ב-1830 כמזח מעץ ובסוף המאה ה-19 ובתחילת המאה ה-20 הוא הוסב, במספר שלבים, למזח עשוי ברזל.
מתחילתו, פעלה על המזח רכבת קלה שנסעה הלוך וחזור על המזח; בתחילה היא נגררה על ידי סוסים, ב-1890 הוסבה לחשמל, לאחר מכן רכבת דיזל ומ-1986 הרכבת היא הידראולית-דיזל.
מספר תאונות פקדו את המזח; ב-1984 פגעה בו סירה.
ב-1995 פגעה שרפה בחלק הקרוב לחוף וב-2005 פגעה שרפה בקצה הימי של המזח.
הקורסאל (The Kursaal) הוא אחד מפארקי שעשועים הראשונים שנבנו בעולם בצורה מתוכננת.
הקורסאל נחנך ב-1901 במבנה בעל כיפה בולטת.
עם חנוכתו הוא כלל: קרקס, אולם ריקודים, אולם משחקי ארקייד, אולם ביליארד ומסעדה.
בשנות ה-70, עם ירידת קרנה של העיר, נסגר הקורסאל; בתחילה הפעילות שמחוץ לבניין וב-1986 גם הבניין עצמו.
האזור עבר תהליך פיתוח והבניין המרכזי הוכרז כאתר לשימור וכיום פועלים בו אולם באולינג וקזינו.
רכבת הצוק של סאות'אנד (Southend Cliff Railway) היא פוניקולר באורך של 40 מטרים בלבד.
היא נחנכה ב-1912 ופועלת מאז ברציפות.
הרכבת יורדת גובה של 17 מטרים, מהיי סטריט (High Street) - הרחוב המרכזי שיורד לכיוון הים, אל מפלס חוף הים.
בסמוך לבסיס מזח סאות'אנד נמצא פארק השעשועים הפעיל "אי ההרפתקאות" (Adventure Island) הכולל 32 מתקנים.
הטיילת של העיר וגני "southend cliff gardens" נמצאים לאורך הצוק שלאורך חופה המערבי של העיר.
בסאות'אנד פועלים שלושה אולמי מופעים: ה-"Cliffs Pavilion" המארח קונצרטים ומופעים על הקרח ונמצא בקצה המערבי של "סאות'אנד קליף גרדנס" ואולמות התיאטרון "Palace Theatre" ו-"New Empire Theatre".
סָאוּרוֹן () הוא דמות בדיונית, האנטגוניסט הראשי בטרילוגיית "שר הטבעות" מאת ג'.
באותה יצירה הוא מזוהה גם כ"בעל האוב" שנזכר בספרו הקודם של טולקין, "ההוביט".
בסילמריליון, היצירה הפורסת את הרקע והאירועים הקודמים לשר הטבעות (אשר פורסמה לאחר מות טולקין על ידי בנו, כריסטופר טולקין), מתואר סאורון כגדול משרתיו של שר האופל הראשון, מורגות', שהטיל את אימתו על הארץ התיכונה בעידן הראשון לתולדותיה.
ביתר יצירותיו של טולקין, העוסקות בעידן השני והעידן השלישי, מוזכר סאורון, שר האופל הנוכחי, בעיקר בהקשר של טבעות הכוח, ובפרט כיוצרה של הטבעת האחת, בעזרתה זומם סאורון לשעבד את יתר העמים החופשיים היושבים בארץ התיכונה.
מקום מושבו במהלך עלילת שר הטבעות הוא במגדל ברד דור בארץ מורדור, הנמצאת בדרום הארץ התיכונה, משם הוא מפקד על עושי דברו.
סימן ההיכר שלו הוא העין שלו, שמרחפת מעל ברד דור וצופה למרחקים.
ראשיתו של סאורון היא בבריאתו מידי ארו ("האחד"), הישות העליונה.
עם השמדתה של הטבעת האחת, סאורון הושמד אף הוא, כפי שמתואר בספר האחרון, "שיבת המלך".
במהלך חייו הארוכים נשזרת דמותו בקורות ההיסטוריה, והוא אחראי לאירועים רבים, מלבד יצירת הטבעת.
טולקין העיר שהאיינור, הישויות המלאכיות, שיצר בלגנדריום שלו , אך מכל מכלול טעיותיהם, ללא ספק הנוראית מכל הייתה .
למרות חשיבותו העצומה לעלילת שר הטבעות, תפקידה בפועל של הדמות בעלילה שולי.
רק בשיבת המלך (הספר האחרון של הטרילוגיה), כשהעלילה מתכנסת למורדור, היא זוכה ליותר מופעים.
מאפיין זה ניכר גם בסרטי ג'קסון, בהם מופיע סאורון רק בסצנות ספורות וגם אז למספר רגעים.
סאורון מופיע כמעט תמיד כיד המנחה, שהפרוטגוניסטים אינם פועלים ישירות נגדה, אלא מול עושי דברו.
ה"אַינוּלִינדָלֶה", מיתוס בריאת העולם הקוסמולוגי, המופיע בתחילת הסילמריליון מתאר כיצד הישות העליונה, ארוּ (בקווניה: Ilúvatar, "האחד") החל את בריאתו באמצעות הפחת חיים ברוחות רבות מספור, "ילידי מחשבתו", שהיו איתו לפני שכל דבר אחר נוצר.
הישות שלאחר מכן נודעה כסאורון נוצרה כרוח בת-אלמוות.
סאורון בצורתו המקורית אם כן, חזה בבורא בצורה ישירה.
כפי שטולקין העיר: "סאורון לא היה יכול, כמובן, להיות אתאיסט 'אמיתי', אף על פי שהוא היה אחת מהרוחות השוליות לפני העולם, שכן, ידע את ארו לפי ערכו".
בטרמינולוגיה של שפת הקְוֶנְיָה, אותה יצר טולקין, נקראות הרוחות המלאכיות הללו "אֶיינוּר" (הקדושים).
אלו מהן שנכנסו לעולם הפיזי נקראות "ולאר" (האלים), במיוחד העוצמתיות מביניהן.
הישויות הפחותות שנכנסו לעולם וסאורון ביניהן, נקראות "מָיאר" (המשרתים).
במכתביו, העיר טולקין שסאורון היה ממסדר הרבה יותר גבוה מאשר המיאר שהגיעו לארץ התיכונה זמן רב לאחר מכן בדמות קוסמים כגון גנדלף וסרומן .
היות שנוצרו על ידי אֶרוּ, כל האֶיינוּר היו טובים וישרים, כפי שהצהיר אלרונד: .
המרד בארו וכן בצבוץ הרוע הראשוני החלו עם הוולא מלקור, שכונה לאחר מכן "מורגות'".
על פי סיפור הבריאה, נתן ארו לילדיו לנגן מוזיקה אדירה, "מנגינת האֶיינוּר", כשהם ממשיכים ומפתחים את הנושא שהותחל על ידי ארו עצמו.
למשך זמן ניגנה המקהלה הקוסמית מנגינה פלאית, אך אז ניסה מלקור להאדיר את תהילתו, וטווה בשיר מחשבות ורעיונות שלא עלו בקנה אחד עם הרעיון המקורי של ארו.
למחלוקת שיצר מלקור יהיו בהמשך העלילה השלכות איומות, היות שהמוזיקה הייתה מעין תבנית וסיפור לעולם: "הרוע בעולם, לא היה בהתחלה בנושא המרכזי, אלא נכנס עם המחלוקת של מלקור".
בכל אופן, "סאורון לא היה בורא המחלוקת, ומן הסתם הוא ידע על המוזיקה יותר מאשר מלקור, שדעתו תמיד הייתה מוסחת בתוכניותיו ותכסיסיו".
למעשה, סאורון אפילו לא היה מן מהרוחות שמיד החלו לשזור את נגינתן עם זו של מלקור היות שמצוין מאוחר יותר בעלילה, שנפילתו התרחשה מאוחר יותר (ר' להלן).
המוזיקה הקוסמית ייצגה את הקונפליקט בין הטוב לרע.
לבסוף, הביא ארו באופן פתאומי את היצירה לסיומה.
כדי להראות לילדיו את אשר עוללו, בין אם היו נאמנים או לא, העניק ארו קיום פיזי למוזיקה שהופרעה.
התוצאה הייתה הופעתו של העולם החומרי, "אֶאָה", שבו הדרמה בין הטוב והרע תתנגן ותיפתר.
כשנכנסו לאֶאָה בתחילת הזמן, ניסו הולאר והמיאר לבנות ולארגן את העולם על פי רצון ארו והלך המנגינה, ומתוך היקום הגדול יותר, הם בסופו של דבר התמקדו בפיתוח ארדה (המקביל לכדור הארץ, רק שבמקרה זה הוא שטוח).
כל מיא היה קשור לאחד מהוולאר רבי העוצמה אותו שירת.
לדוגמה: אוסה ואוינן, שהיו רוחות הים, שרתו את אוּלמוֹ, שר האוקיינוסים.
סאורון היה בין המיאר הבולטים ששרתו את אאולה הנפח, אומן הולאר האדיר.
כתוצאה ממעמדו, רכש סאורון ידע עצום בכל הנוגע לחומרים הפיזיים של העולם, חישול וכל ענייני האומנות – והתגלה כ"כגדול באומני משק הבית של אאולה".
בתקופה זו, שמו (המקורי) היה מיירון ("הנערץ"), אבל זה שונה לסאורון לאחר מרידתו והצטרפותו למלקור.
עם זאת, במשך העידן השני, המשיך סאורון לקרוא לעצמו טאר-מיירון ("לורד מיירון").
מלקור התנגד לוולאר האחרים, שנשארו נאמנים לארו, וניסה להשחית את כל אשר יצרו.
כמסופר, בזמן הזה, נופל סאורון קורבן להשפעתו המשחיתה של מלקור: "בראשית ארדה פיתהו מלקור לבוא בבריתו".
טולקין מעיר לגבי מניעיו של סאורון כי "מעלתו (ולכך גם סיבת נפילתו) הייתה שאהב סדר ושיתוף פעולה וסלד מבלבול ומוויכוחים נפסדים".
ולפיכך, "הרצון והכוח לכאורה של מלקור לבצע את תוכניותיו במהירות ובשליטה הם אלו שמשכו את סאורון אליו בתחילה".
למשך תקופה, מעמיד פנים סאורון שהוא משרת הוולאר, בשעה שסיפק למלקור מידע אודות מעשיהם.
כך, כאשר עשו הולאר את אלמרן למשכנם הפיזי הראשון בעולם, "ידע מלקור את כל אשר נעשה; שכן אפילו אז היו לו בעלי ברית סודיים ומרגלים בין המיאר, אותם רתם למטרתו, וביניהם, כפי שאחר כך נודע, היה הבכיר: סאורון".
מלקור הורס במהרה את אלמרן, והולאר מייסדים משכן חדש במערב המרוחק: ולינור, שבאמן, הממלכה הברוכה.
כיוון שסאורון עדיין לא הצהיר בגלוי על אדונו החדש, הוא מצטרף לשאר בוולינור.
בנקודה כלשהי, עוזב סאורון את הממלכה המבורכת ועובר לארץ התיכונה, היבשת המרכזית של ארדה, שם ייסד מלקור את המעוזו הראשון, "אוטוּמנוּ".
אז פרק מעצמו את עול הולאר והצטרף באופן גלוי לאויבם הגדול: "בשל הערצתו לכח הוא הפך לחסיד של מורגות' ונפל ביחד איתו למעמקי הרוע".
לאחר הצטרפותו לאדונו החדש בארץ התיכונה, הוכיח סאורון את עצמו כמשרת מסור ובעל יכולת: "כל עוד מורגות' עדיין עמד, לא חיפש סאורון אחר עליונות עבורו, אלא עבד ותכנן עבור אחר, כשהוא שואף להצלחתו של מלקור אותו הוקיר בתחילה.
כך, לעיתים קרובות השלים תוכניות ומבצעים שנהגו לראשונה על ידי מלקור, אך לא השלים או לא היה יכול להשלים בשל החיפזון הזועם של רשעותו".
"ידו של סאורון הייתה בכל מעשיו של מלקור בארדה, במפעלותיו הכבירים ובנכליו הערמומיים".
בפרק ג' על בוא העלפים ושבי מלקור של הקוונטה סילמריליון, כותב טולקין שעת שהעלפים הראשונים התעוררו בעולם, כבר היה סאורון סגנו של מלקור וקיבל את הפיקוד על המעוז החדש שנבנה, אנגבנד.
מלקור החל לשבות עלפים, משחית את טבעם, וכך יצר את האורקים, חיקוי נלעג לגזע העלפים, ששירתוהו מאז.
כדי להגן על העלפים, מכריזים הולאר מלחמה על מלקור ושובים אותו, אך לא מוצאים את סאורון.
לפיכך, "כשמלקור נשבה, נמלט סאורון והתחבא בארץ התיכונה; כך ניתן להבין כיצד ריבוי האורקים (שללא ספק כבר התחיל) התקדם במהרה".
בעת שביו באמן, מעמיד פנים מלקור שהתחרט על מעשיו, אך לבסוף נמלט חזרה אל הארץ התיכונה לאחר שרצח את פינווה, מלך עלפי הנולדור, וגנב את הסילמרילים, אבני-החן שיצר בנו פאנור.
עד אז, סאורון "בנה מחדש בחשאי את אנגבנד כדי לעזור לאדונו כשיחזור; וכשחזר מלקור סוף סוף כמורגות', "האויב השחור", היו המקומות האפלים שמתחת לאדמה מלאי אורקים".
זמן קצר לאחר בריחת מורגות' לארץ התיכונה, עוזבים גם הנולדור את ולינור במה שנודע כ"מרד הנולדור", כדי לערוך מלחמה עם מורגות' ולהשיב את הסילמרילים הגנובים.
במהלך המלחמה שירת סאורון כסגנו הראשי של מורגות', כשהוא עולה בדרגתו על כל האחרים, ביניהם גותמוג, שר הבלרוגים.
כשהוא נודע בתואר "גורתאור האכזר", היה באותה העת סאורון אמן אשליות ושנויי צורה; ובין משרתיו באותה העת ניתן היה למנות את זאבי האדם והערפדים, הבכירים שבהם היו דראוגלוין, אבי זאבי האדם, והערפדית שלו, תורינגוותיל.
כשמורגות' עזב את אנגבנד כדי להשחית את בני האדם שהתגלו באותה תקופה בארץ התיכונה, היה זה סאורון שניהל את המערכה נגד ממלכות העלפים בבלריאנד.
הוא כבש את האי טול סיריון ואת המצודה מינס טירית שבראשו.
סאורון קובע בה את מושבו ותחת תקופת שלטונו נודע האי כ"טול אין גאורהות", אי זאבי האדם.
כמסופר בסיפורם של ברן ולותיין, כעשור לאחר שהשתלט סאורון על האי, הגיעו אליו פינרוד פלגונד, מלך נרגותרונד ומושל האי לשעבר, ועמו ברן בן ברהיר.
פלגונד נאבק בסאורון באמצעות כשפים ושירה אך מובס.
מאוחר יותר, הוא מת כשנלחם בזאב בצינוק כדי להציל את ברן.
זמן קצר לאחר מכן, מגיעים למבצרו של סאורון לותיין והואן, כלב ציד הבא מוולינור, בתקווה לשחרר את ברן.
כנגדם שולח סאורון זאבי אדם ובראשם דראוגלוין, אבל אלה נהרגים על ידי הואן.
סאורון יודע שעל פי הנבואה יהרג הואן על ידי הזאב הגדול ביותר שהיה אי פעם, ולכן הופך עצמו לצורה דמוית זאב מפלצתי ותקף אותו.
אבל הנבואה למעשה התייחסה לקרכרות, שעדיין לא נולד, ומלבדו .
סאורון לא היה יכול לגבור על הואן, וכדי למלט את רוחו ממלתעותיו הכבירות, נאלץ לפשוט את גופו ולהימלט.
הוא נמלט בדמות ערפד, ובילה זמן מה ביערות טאור-נו-פוין.
דבר לא מסופר לאחר מכן על פעולותיו עד סופו של העידן הראשון.
בעקבות מסעו של אארנדיל לארץ המבורכת ותחינתו בפני הולאר, יוצאים לבסוף הולאר למלחמה נגד מורגות', שנודעה כ"מלחמת החרון".
המלחמה מסמלת את קץ העידן הראשון של הארץ התיכונה – שר האופל הובס ומושלך לחלל החיצון מעבר לעולם; אבל .
כשהבין שייתפס, נמלך סאורון בדעתו ולובש את צורתו היפה ביותר ונכנע לאאונוה, שגריר הולאר.
בפני אאונוה מבקש סאורון באמת ובתמים את סליחת אדוני המערב, אך מכיוון שלא היה בכוח אאונוה לחון מיא כמותו, פוקד מנווה, ראש הולאר, על סאורון לבוא להשפט לפניו, אבל משאיר לו מקום לחנינה וטיהור שמו.
אולם סאורון, שהשפעת אדונו הקודם עודנה טריה בו, נמלט ומתחבא בתוככי הארץ התיכונה.
בחמש מאות שנה לעידן השני, מופיע סאורון שוב.
"אט אט, בתחילה בשל מניעים טובים: מונע מארגון מחדש ושיקום הארץ התיכונה ש'הוזנחה על ידי האלים' (הכוונה היא למשיסת הארץ עקב אירועי מלחמת החרון), נשמתו מתהפכת מטוב לרע ולכוח מוחלט ובסופו של דבר עולה להיות "אדון ואל לבני האדם"".
לגבי "המניעים הטובים" של סאורון מדגיש טולקין שבזמן ההוא הוא .
כחלק מתוכניתו לפתות את העלפים לשירותו, עוטה על עצמו סאורון את מראהו היפהפה כ"אנטר", שר המתנות, ומתקרב אל חרשי העלפים של ארגיון בהנהגת קלברימבור ומייעץ להם באמנות וקסם.
סאורון רמז כי הוא שגריר הוולאר, שבא בשליחות אאולה, שאותו הנולדור החשיבו מאוד.
למרות הפתיחות בה התקבל בארגיון, באזורים אחרים הוא התקבל בקור וחשדנות, במיוחד אצל גלדריאל וגיל גלד, המלך העליון של הנולדור, שכלל לא בטחו בו.
מכל מקום, העלפים בארגיון לא שמו לב לאזהרות ולסימנים.
בעצת סאורון, יצרו נפחי העלפים את טבעות הכוח שהעניקו כוח עצום לעונד אותן.
אז הוא חישל בחשאי את הטבעת האחת בהר הגזירה שבמורדור.
לטבעת-על זו היה את הכוח לשלוט על הטבעות ולשעבד את העונדים אותן לרצונו.
כשחושלו טבעות הכוח בשיתוף סאורון וחרשי ארגיון, התברר שהן היו עוצמתיות במיוחד, ולכן סאורון, שרצה דרכן לשלוט על עונדיהן עם הטבעת האחת, היה מוכרח להעביר חלק גדול מכוחו לתוך טבעתו.
למרות זאת, "כשהוא לבש אותה, היה כוחו על פני האדמה מוגבר".
תוכניתו של סאורון הייתה מצליחה אילולא היו מזהים העלפים את השפעתו כשענד את הטבעת האחת.
זהו הרגע בו כלל העלפים עלו על כוונתו, והסירו את טבעותיהם ולא השתמשו בהן כל עוד ענד סאורון את הטבעת האחת.
מרוגז משנחשף, פותח סאורון במלחמה גדולה וכובש חלק גדול מהשטחים שממערב לנהר האנדוין.
מלחמה זו החלה את "השנים האפלות".
צבאו כבש את ארגיון, הרס אותה וטבח ביושביה (ביניהם קלברימבור), והשיב לחזקתו מספר מטבעות הכוח שחושלו קודם לכן בעזרתו.
הוא צר על ימלדריס (ריוונדל), נלחם נגד מוריה ולות'לוריין וחדר עמוק יותר לתוך ארץ גיל גלד.
העלפים התקשו להגן על לינדון והנמלים והיו קרובים להפסד, אך ברגע המכריע הגיע לעזרתם צבא אדיר מנומנור שהביס את כוחות סאורון והסיג את הנותרים חזרה למורדור.
הנומנורים היו צאצאים של שלושת בתי האדין, בני האדם שעזרו לעלפים במלחמתם נגד מורגות'.
הם חיו על האי נומנור שהיה ממוקם בין הארץ התיכונה לולינור, אי זה היה השכר שניתן להם על ידי הולאר על נאמנותם למערב.
נומנור הייתה הממלכה האדירה ביותר של בני האדם בהיסטוריה של הארץ התיכונה.
הספר "סיפורים שלא נשלמו" קובע שסאורון ומשמר ראשו היו כל מה שנותר מהצבא המקורי, וכי כוחו של גיל גלד אחרי המלחמה יכול היה לעצור את כוחותיו של סאורון מלצאת את מורדור לזמן רב.
מעתה והלאה נודע סאורון כשר האופל ממורדור.
הוא מבצר את מורדור ומשלים את בניית ברד דור – "הצריח האפל" ומחלק את הטבעות הנותרות לשרי הגמדים ובני האדם.
הגמדים הוכיחו עצמם כנוקשים מכדי להשתעבד למרותו, אבל שרי בני האדם שועבדו לרצונו, ונודעו מאז כנאזגול – "רפאי הטבעת", משרתיו מעוררי היראה יותר מכולם.
כשהוא מודע היטב לכוחם של הנומנורים לאחר תבוסתו הקודמת, נוטש סאורון את החופים ולמשך זמן רב נמנע מלהתגרות בהם, אף שהצליח ללכוד שלושה משריהם הגדולים באמצעות הטבעות.
סאורון קיבל שליטה על רוב היצורים ששירתו את מורגות' בעידן הראשון (כמו האורקים והטרולים), וכשהתיישב במורדור החל לשלוט גם על רוב בני האדם במזרח ובדרום ונהיה למלך-אליל (כמו פרעה).
לקראת סוף העידן השני, כשמשמרות הנומנורים בחופים ננטשות מפאת סכסוכים פנימיים, מתחיל סאורון לתקוף בשנית את מעוזיהם בארץ התיכונה.
לקראת סוף העידן השני, עלה לשלטון בנומנור אר-פרזון, מי שיהיה המלך האחרון והעוצמתי ביותר.
בעקבות דיווחים על כוחו המתגבר של סאורון והתקפות על מעוזי הנומנורים בדרום, יוצא אר-פרזון בהפגנת כוח, ומוביל צבא מסיבי ליבשת כדי להשיב את עליונותה של נומנור.
סאורון שמבין שאינו יכול להביס את הנומנורים עם כוח צבאי, נכנע.
כשהוא לבוש בהתגלמותו הנאה ביותר, הוא מגיע למחנה אר-פרזון כדי להישבע אמונים למלך ונלקח כאסיר לנומנור.
אולם כניעה לכאורה זו לא הייה אלא חלק מתוכניתו להשחית את האוכלוסייה הנומנורית מבפנים.
כשאר-פרזון לקח ביהירותו את סאורון כבן ערובה, הוא לא הבין עם מי הוא מתמודד: סאורון .
יש שהציעו כי סאורון השאיר את הטבעת האחת בברד-דור לפני שנעשה לבן ערובה של אר-פרזון, לכך ניתן למצוא ראיה ב"אקלבת", שם טולקין כתב כי סאורון "ענד שוב" את הטבעת לאחר שרוחו שבה לארץ התיכונה.
בכל מקרה, במכתביו, מעיר טולקין שסאורון החזיק "מטבע הדברים בטבעת האחת ולכן מהר מאוד הוא שלט על דעתם ורצונם של רוב הנומנורים".
באמצעות כוחה של הטבעת, נהיה מהר מאוד סאורון יועץ למלך והשתמש בהשפעתו כדי לערער את דת נומנור.
הוא מציג את אילובטר הידוע גם בשם "ארו", בו האמינו הנומנורים, כהמצאה של הוולאר שנועדה להצדיק את סמכותם ואת מה שנקרא "חרם המערב" ומציע להחליף את אל השקר באל האמיתי, מורגות', ולסגוד לו.
כתוצאה מכך הופכת הסגידה למלקור, שכללה הקרבת קורבנות אדם, לחובה בנומנור.
בספרו "Morgoth's Ring" (טבעת מורגות') כותב על כך טולקין:
מלבד השחתת העם, סאורון גם עוזר לנומנורים להמציא מכונות חדשות ולצבור עושר רב.
במהרה חוזרים הנומנורים לארץ התיכונה ושם טובחים ומשעבדים באכזריות את בני האדם המקומיים כדי שבסופו של דבר ישמשו כקרבנות.
כשסאורון שולט מאחורי הקלעים, נהיה אר-פרזון ל"אדיר בעריצים אשר נראו בעולם מאז ימי ממשלת מורגות'".
אר-פרזון, למרות כוחו הרב, מחל מפחד ממותו הקרב.
סאורון משכנע את המלך שכעת בידו הזכות לקחת את השייך לו, ומציע שהנומנורים ישלחו צי מלחמה נגד וולינור כדי לדרוש מהולאר חיי נצח.
סאורון מקווה שהולאר יגיבו בהרס אר-פרזון וצייו, ובכך יסירו את המכשול הגדול ביותר בדרך לשלטונו בארץ התיכונה.
אולם לולאר אין סמכות ישירה על ילדי אילובטר, והם פונים ישירות לארו בבקשה להתערב בנושא נומנור.
ההתערבות השמיימית של ארו קוברת את צבאות המלך ומטביעה את הצי; אך גם את האי עצמו, שנבלע בים.
סאורון, שלא צופה את חומרת ההתערבות, מאבד את גופו הפיזי במהלך החורבן.
מאחר שהשקיע מאמץ רב בהשחתת נומנור, מופחת כוחו והוא מאבד לצמיתות את היכולת לעטות על עצמו צורה נאה.
למרות זו, עולה רוחו מהתהום ונושאת עמה את הטבעת האחת.
טולקין לא הוטרד מהעובדה שרוחו של סאורון העלתה עימה דבר גשמי: "אני לא חושב שמישהו צריך להירתע מלהעלות על הדעת את הטבעת האחת נישאת בידי אותה רוח, שעליה הכוח של שליטתו תלויה עכשיו במידה רבה".
על פי הפרק "על טבעות הכוח והעידן השלישי", מוצא סאורון בשובו לארץ התיכונה שכוח גיל-גלד התעצם מאוד במהלך היעדרו והתפשט עתה על פני הרי האובך והיער הירוק, כשהוא מתקרב למקומות שסאורון חשב לבטוחים לפני שעזב לנומנור.
תחת הנהגתו של אלנדיל ובניו יסילדור ואנריון, תשע אוניות הנושאות את הנומנורים הנאמנים ניצלו מהחורבן.
הנומנורים הגולים ייסדו את ממלכות גונְדור וארְנור בארץ התיכונה.
בתחילה הם האמינו שסאורון נספה בנפילה, אבל במהרה מתברר ששר האופל חזר למורדור.
הנספחים של הטרילוגיה מלמדים כי על אף שכוחו של סאורון עדיין לא שוקם במלואו באותו הזמן, הוא מחליט לתקוף את הגולים לפני שיוכלו להכות שורש בארצותיהם החדשות.
סאורון מכה ראשון בכובשו את מינאס יתיל ושורף את העץ הלבן של העיר.
יסילדור מצליח להימלט מהקרב במורד האנדואין ומחפש את אביו אלנדיל, בזמן שאנריון מגן על אוסגיליאת ומסיג את כוחות סאורון חזרה להרים לזמן מה.
אז כורתים אלנדיל ובניו את הברית האחרונה עם העלפים ובראשם גיל-גלד.
טולקין כתב כי הברית נכרתה כאשר שני הגזעים הבינו שאם לא יתאחדו, ישמיד סאורון כל אחד מהם בנפרד.
קרב גדול מתחולל בין צבא הברית וההמון של סאורון בשדה הקרב שבדגורלד.
מהקרב יוצא מנצח צבא הברית, וכעת פולש לתוך ארץ מורדור ומטיל מצור על ברד-דור שנמשך שבע שנים.
לבסוף, סאורון המכותר מוכרח לצאת ממגדלו ומצטרף לקרב בגופו.
יסילדור ששרד, לוקח את ניצב החרב של אביו וכרת את הטבעת האחת מידו של סאורון.
מלחמה זו מסמלת את קץ העידן השני של ארץ התיכונה.
אלרונד וקירדן, מצביאי צבא גיל-גלד, מפצירים ביסילדור להשמיד את הטבעת על ידי השלכתה להר הגזירה, מקום היווצרותה, אך כבר באותה העת ניכרות השפעות הטבעת על יסילדור והוא מסרב להשליכה ושומרה לעצמו: "זאת תהיה לי כדמי כופר על מות אבי ואחי.
אובדנה של הטבעת מחליש את סאורון משמעותית; כתוצאה מכך הוא מבלה את אלף השנים הראשונות של העידן השלישי כרוע חסר צורה ובלתי פעיל.
אף על פי כן, משרתיו מעורבים בכמה אירועים המחלישים בהדרגה את הממלכות הגולות של הנומנורים, אף על פי שלא ברור אם סאורון היה מעורב באופן פעיל בהכוונתם.
כמה שנים לאחר מלחמת הברית האחרונה, נתקל צבאו של יסילדור במארב אורקים בדרכו לריבנדל באירוע שנודע כ"אסון שדות הסיפנים".
יסילדור ענד את הטבעת וניסה להימלט על ידי שחייה מעבר לנהר האנדוין, אבל הטבעת – עם רצון משל עצמה ותשוקה לשוב לסאורון – השתחררה מאצבעו.
הוא התגלה ונהרג על ידי קשתים אורקים.
הטבעת תישאר אבודה מתחת למי הנהר למשך אלפי שנים.
רבים האמינו אז שאין דרך בה סאורון יכול לשוב, ושכל עוד הטבעת אבודה, הארץ התיכונה בטוחה.
בעל האוב מדול גולדור ועליית הרוע
בסביבות שנת 1050 לעידן השלישי צל של פחד נפל על יער הירק הגדול שמאוחר יותר נקרא "יער אופל".
כפי שנודע מאוחר יותר, היה זה הסימן הראשון להופעתו המחודשת של סאורון, אבל למשך שנים רבות זהותו האמיתית לא נחשפה, והוא היה ידוע (כמתואר בספר ההוביט) כ"בעל האוב".
הוא ייסד מעוז שנקרא דול גולדור – "גבעה של כישוף", בחלק הדרומי של היער לא רחוק מלותלוריין.
זמן קצר לאחר שנפל הצל על היער, שולחים הולאר חמישה מהמיאר כדי לסייע לעמי הארץ התיכונה במאבק באותו כוח עולה.
מיאר אלו נודעו בעולם כ"קוסמים" או כ"איסטרי", כשהבולטים מביניהם היו גנדלף וסרומן.
בתחילה הם משערים שמדובר באחד מתשעת הנאזגול ולא בסאורון עצמו אולם הם מקדימים את המאוחר, שכן בערך בשנת 1300 אכן מופיעים הנאזגול מחדש.
במאות השנים לאחר מכן, מנהיג הנאזגול, המלך-המכשף של אנגמר, יצא לראשונה לסבב תקיפות בארנור, הממלכה הצפונית, וכובש אותה בסופו של דבר.
בשנה שלאחר מכן, צבאות עלפים ובני אדם מסיגים את המלך-המכשף וזה בורח למורדור שבדרום, שם הוא מקבץ את שמונת הנותרים.
בשנת 2000, יוצאים הנאזגול ממורדור וצרים על העיר מינאס יתיל שנבנתה על צלע ההרים שגבלו במורדור.
העיר נופלת ב-2002 ומאז נודעת כמינס מורגול.
במהלך כיבוש העיר תופסים שלל הנאזגול גם את הפלנטיר של מינס יתיל, אחת משבע אבני הרואי שהביאו עימם אנשי אלנדיל מנומנור ערב נפילתה.
באותה תקופה, נחרבת ממלכת הגמדאים במוריה על ידי בלרוג.
במאות השנים שלאחר מכן תוקפים דרקונים מושבות גמדאים בצפון.
במקביל, רבים מעלפי עדת הנולדור מתעייפים מהארץ התיכונה ונוטשים לוולינור.
ככל שכוח דול גולדור מתחזק, כך גובר חשדם של החכמים שהכוח העומד מאחורי המלך-המכשף ושאר הנאזגול הוא אכן אדונם המקורי.
בשנת 2063, חודר גנדלף לדול גולדור בניסיון ראשון ללמוד את האמת, אבל סאורון נסוג מפניו ומתחבא במזרח.
ייקחו כמעט 400 שנים נוספות לפני שישוב למעוזו ב"יער אופל", כשזהותו נותרת חבויה בינתיים.
בשנת 2460 מופיע בשנית סאורון עם כוח מוגבר.
בערך באותו זמן, נמצאת לבסוף הטבעת האבודה ונמשית מהנהר על ידי הוביט מבני סטור בשם דאגול.
סמאגול, חברו וקרוב משפחתו של דאגול חומד את הטבעת והורג את דאגול כדי להשיגה.
עם הזמן הוא מושחת על ידה ונהיה ליצור הקרוי "גולום".
כשהוא מגורש על ידי משפחתו, הוא לוקח עמו את הטבעת ומסתתר בהרי האובך למשך מאות שנים.
בשנת 2463 מוקמת המועצה הלבנה על מנת לתת מענה לרשע הגובר.
חברי המועצה הם הקוסמים גנדלף וסרומן ומנהיגי העלפים, גלדריאל, אלרונד וקירדן.
בשנת 2850 חודר גנדלף בשנית לדול גולדור, מתגנב למעוז ומצליח לוודא סופית את זהות בעל המקום.
הוא מדווח על כך למועצה הלבנה, אבל סרומן, שבאותה העת כבר חומד את הטבעת וקיווה להשיגה לעצמו, מניא את המועצה מפעולה נגד בעל האוב.
בסופו של דבר, עקב חשיפת גנדלף, יוצאת המועצה לפעולה ומגרשת את סאורון מהמבצר ב-2941, אולם זו היא נסיגת סרק, שכן בזמן שהמועצה הלבנה התעכבה בתגובתה, הספיק סאורון להכין את המהלך הבא והיה נכון בדעתו לנטוש את דול גולדור מרצונו.
רגע לפני שסאורון נמלט מדול גולדור, מוצא ההוביט בילבו בגינס, בהרפתקה בלתי סבירה עם קבוצת גמדים ובראשם תורין צינת-אלון, את הטבעת האחת עמוק בתוך הרי האובך.
לאחר שמסעו תם, מביא בילבו את הטבעת בחזרה להוביטון שבפלך.
לאחר עשרות שנים, הוא מעבירה ליורשו, פרודו בגינס.
עד אז, משתקמים כוחו ואימתו של סאורון.
העין שלו נהיית לסמל דיכוי ופחד.
לאחר הגירוש הוא שב למורדור ומכריז על עצמו בגלוי ומתחיל בהקמת ברד-דור מחדש.
כהכנה למלחמה האחרונה נגד בני האדם והעלפים, הוא מטפח צבאות של אוֹרקים מפלצתיים הידועים כאוּרוּקִים.
שלושת הכרכים של שר הטבעות מספרים את סיפור ניסיונו האחרון של סאורון להשיג שליטה עולמית, כשאירועי העידן השלישי מגיעים לשיאם בשנים 3018 ו-3019.
בכרך אחוות הטבעת, מסיק גנדלף שטבעת העוצמה שבילבו מצא במערתו של גולום היא אכן הטבעת האבודה של סאורון.
הוא מיידע את פרודו על האמת בנוגע לירושה שבילבו השאיר לו ועל הפוטנציאל האיום שגלום בה אם סאורון ישיגה בשנית: .
גנדלף הולך לבקש עצה מסרומן, אך מגלה שזה הושחת בשל מחקריו הרבים על סאורון וטבעות הכוח.
כשהוא משתמש בפלנטיר של אייסנגרד, מקיים סרומן תקשורת עם שר האופל ומשמש כבן בריתו, אף על פי שהוא קיווה בחשאי להשיג את הטבעת בעצמו ולהשתמש בכוחה כדי לתפוס את מקומו של סאורון.
גנדלף מוחזק כשבוי מעל מגדל אורתנק למשך זמן, אבל מהר מאוד נמלט בעזרתו של אחד הנשרים הענקיים של מנווה.
לאחר ששבה ועינה את גולום, לומד סאורון שהטבעת נמצאה על ידי הוביט בשם "בגינס" ושולח את הנאזגול לפלך ולביתו של בילבו, אבל באותה תקופה עזב בילבו את המקום כבר שנים קודם לכן.
גם פרודו, נושא הטבעת, היה בדרכו החוצה מהפלך (בעצת גנדלף).
הנאזגול רודפים אחרי פרודו ובני לווייתו, אך מובסים ליד ריבנדל.
בריבנדל, מכנס אלרונד מועצה של ראשי העמים החופשיים בארץ התיכונה כדי להחליט כיצד לטפל במשבר.
המועצה קובעת שהטבעת מוכרחת להישמד במקום בו חושלה, עקב היותה חסינה לחלוטין לכל אש אחרת מלבד האש במקום יצירתה, הר הגעש אורודרוין.
פרודו וחברו סמוויז (סאם) גמג'י מצטרפים ל"אחוות הטבעת" שחבריה מקבלים על עצמם את משימת המועצה להשליך את הטבעת לתוך הר הגעש.
בכרך שני הצריחים, משתמש סרומן בצבאו לטובת סאורון ופולש לממלכת רוהן.
גנדלף, תאודן מלך רוהן והאנטים, בפיקודו של זקן עץ, מביסים לבסוף את כוחותיו של סארומן.
מעוזו באייסנגרד נהרס והוא נותר לכוד במגדל אורתנק.
בכרך שובו של המלך, משתמש אראגורן בפלנטיר כדי לחשוף עצמו לסאורון (שהייתה ברשותו עוד אבן רואי, כנראה האחת שנלקחה ממינאס יתיל מאות שנים קודם לכן) ומניע אותו לחשוב שהטבעת בידיו ושהוא מתכוון להשתמש בכוחה כנגד יוצרה.
אדון האופל מוטרד מכך ולכן תקף מוקדם יותר ממה שתכנן ושולח צבא לכבוש את מינס טירית, בירת ממלכת גונדור.
בראש הצבא עומד המלך המכשף, מנהיג הנאזגול.
מיד לאחר שהצבא עוזב את מורדור לגונדור, נכנסים דרך קירית אונגול פרודו (שברשותו הטבעת) וסאם למורדור.
קודם לכן הם פוגשים בגולום, ששוחרר מוקדם יותר מהשבי על ידי סאורון.
למשך תקופה, שימש גולום כמורה דרך לפרודו וסם, אך לבסוף בוגד בהם ומוביל אותם אל שילוב – עכבישה מפלצתית השומרת על מעבר סודי.
סם מצליח להבריח את גולום ואת שילוב, אך פרודו שנעקץ על ידי שילוב ומתעלף מהארס שלה נשבה על ידי אורקים שמוצאים את גופו ונפשט מציודו, אבל סם (שחשב את חברו למת) כבר לקח את הטבעת כדי שלא תיפול לידי האופל.
בשלב מסוים חוזר פרודו להכרה וניצל מהאורקים על ידי סם והשניים התחילו במסע מפרך במישורי מורדור אל הר הגזירה.
צבא מורדור כובש את אוסגיליאת ומטיל מצור על מינס טירית.
מצבה של עיר הבירה נואש, אולם בעיצומה של המערכה מגיעים לעזרת גונדור פרשי רוהן ובראשם המלך תאודן.
בעזרת תגבורת נוספת מערי גונדור הדרומיות שהביא ארגורן, מצליחים כוחות המערב להדוף את המתקפה ממינס טירית, ובשדות הפלנור מוצא המלך המכשף את מותו.
המלך המכשף, שהיה הגדול במשרתיו של סאורון, נהרג בידי אאווין, אחייניתו של המלך תאודן, כפי שניבא שנים רבות קודם לכן גלורפינדל.
לאחר סיום המערכה, צועדים ארגורן וצבאו אל השער השחור של מורדור.
מטרת צעדת ההתאבדות הזו היא ליצור הסחת דעת שתוציא את צבאותיו של סאורון ממורדור, בעוד יעשו פרודו וסם את דרכם להר הגזירה.
בעודו משוכנע שארגורן עונד את הטבעת, פועל סאורון בדיוק כפי שחזה גנדלף: .
בעוד כוחות המערב הנותרים עומדים להימחץ בידי כוחם העודף של צבאות סאורון הכבירים, משיג פרודו את מטרתו ונכנס לחלק הפנימי והלוהט של הר הגזירה.
אך שם רצונו כשל ברגע האחרון; הוא לא מצליח להתנגד לכוחה העדיף של הטבעת, עונד אותה על אצבעו וטוען לבעלות עליה.
סאורון שמודע מיד לנעשה, מחזיר את הנאזגול מהקרב בעיצומו ומצווה עליהם למהר להר הגזירה בניסיון נואש להציל את הטבעת.
אולם הכל מאחרים את המועד: גולום תוקף את פרודו, מבתר את הטבעת מאצבעו ואך אז מאבד את אחיזת רגליו ונופל ביחד עם הטבעת לתוך האש.
"רעם נתגלגל והמולת קולות גדולה קמה", הטבעת האחת מושמדת ועימה כל הכוח שסאורון השקיע בתוכה.
שלא מדעת, משיג גולום את מטרת המסע לאחר כישלונו של פרודו.שנים לאחר מכן העיר טולקין באחד ממכתביו כי מעידתו של גולום היוותה התערבות מיידית מצד ארו עצמו: הגורל של גולום היה "כרוך בגורל הטבעת", כדבריו של גנדלף.
עם השמדתה של הטבעת האחת, נשבר כוחו של סאורון וצורתו בארץ התיכונה אובדת לעד.
רוחו היוצאת התנשאה מעל מורדור כמו ענן שחור, אך מתנדפת ברוח.
האימפריה האדירה שלו התמוטטה, ייאוש ובלבול אחזו את צבאותיו שנוצחו בקלות, המגדל האפל ברד-דור מתפורר והנאזגול אוכְּלו באש מן ההר בעודם עפים תוך כדי ניסיון להציל את הטבעת.
סאורון עצמו נהיה נכה לצמיתות.
לכן, ב-25 במרץ, שנת 3019 לעידן השלישי, תקופת שלטון האימים של שר האופל השני וכן קיומו באים לסיומם לבסוף.
גנדלף חזה מה תהיה משמעות השמדת הטבעת עבור סאורון:
בחלק מההערות של טולקין נכתב ששמו המקורי של סאורון היה מיירון או "הנערץ", אך זה השתנה לאחר שהוסת לצד האפל.
אולם סאורון המשיך לקרוא לעצמו מיירון, או טאר-מיירון עד אחרי נפילת נומנור.
מקור השם סאורון (Sauron), שהתפתח מהצורה המוקדמת יותר ת'אורון (Thauron) אשר ככל הנראה בעצמו התפתח מהצורה המוקדמת ביותר, ת'ו (Thû), הוא משם התואר סאורה (saura) שמשמעותו בקווניה, שפה אותה יצר טולקין – "עכור, רקוב".
הוא גם יכול להיתרגם כ"הנתעב" או "התועבה".
בסינדרין (שפת עלפים נוספת שיצר טולקין), הוא נקרא "גורתאור" (Gorthaur), "הפחד המתועב" (the Abhorred Dread) או "תועבת האימה" (the Dread Abomination).
הדונאדין (הנומנורים) קוראים לו "סאורון הנוכל" בשל חלקו בנפילת נומנור ובחישול טבעות הכוח.
בשפת הנומנורים (ה"אדונאית") הוא גם היה ידוע כ"זיגור" (Zigûr) – "הקוסם".
בעידן הראשון הוא נקרא "שר זאבי האדם" של טול אין גאורהות.
בעידן השני הוא אימץ את השמות "אנטר", שפירושו "שר המתנות", "אאלנדיל", שפירושו "ידיד אאולה" וארטנו, שפירושו "נפח גדול", בעזרתם הוא קיבל זהות חדשה, הוליך את העלפים שולל ושכנע אותם ליצור ביחד איתו את טבעות הכוח.
בעידן השלישי היה ידוע למשך תקופה כ"בעל האוב" מדול גולדור היות שזהותו האמיתית עדיין הייתה חבויה.
במשך הזמן ניתנו לסאורון תארים רבים, כגון: "האויב" או "אויב חסר שם" (Nameless Enemy), "שר האופל", "הכוח האפל", "שר ברד-דור", "העין האדומה", "יוצר הטבעת" ו"המכשף".
התואר הידוע ביותר שלו (שזהו גם שם הטרילוגיה): "שר הטבעות" (The Lord of the Rings), מוזכר רק פעמיים בטרילוגיה.
בשום מקום אינו מספק טולקין תיאור מפורט של חזותו של סאורון באף אחד מגלגוליו.
על פי הסילמריליון, סאורון היה יכול בהתחלה לשנות את צורתו כרצונו.
בתחילה הוא עטה חזות יפהפייה, אך לאחר שהמיר את נאמנותו למורגות', הוא קיבל חזות מרושעת.
בעידן הראשון, בסיפורם של ברן ולותיין מובא גורְלים בנקודה כלשהי "לפני סאורון הנורא", אבל הרמז הממשי היחיד לגבי המראה של סאורון הוא ההתייחסות לעיניו מטילות המורא.
כחלק מתוכניתו להרוג את הואן, עוטה על עצמו סאורון את צורת זאב-אדם גדול.
אולם כשתוכניתו פועלת כנגדו, הוא משתנה לצורת מעין-נחש ולבסוף משתנה חזרה "ממפלצת לצורתו הרגילה".
אם כך, "צורתו הרגילה" לפחות לא הייתה מפלצתית, אלא דמוית אדם.
בסוף העידן הראשון עוטה על עצמו שוב סאורון מראה יפהפה במאמץ להקסים את אאונווה.
הוא מופיע בזהותו היפה כאנטר בפני העלפים סמוך לתחילת העידן השני ושוב סמוך לסוף העידן השני כשהשחית את בני נומנור.
אחת הגרסאות של סיפור "מפלת נומנור", מתארת במונחים כלליים את הרושם שסאורון עשה על הנומנורים.
הוא הופיע "כאדם, או כמישהו בצורת אדם, אבל גדול יותר מכל גזע הנומנור בשיעור קומה...סאורון היה אדיר בעיני האנשים, אף על פי שהם פחדו מהניצוץ בעיניו.
לרבים הוא נראה יפה, לאחרים נורא; אבל לחלק מרושע".
כמו מורגות', סאורון איבד בסופו של דבר את היכולת לשנות את צורתו הפיזית.
לאחר הרס צורתו הנאווה בנפילת נומנור, סאורון כבר לא היה יכול לעטות צורה נעימה או להסוות את כוחו.
לפיכך, בסוף העידן השני ושוב בשלישי, הוא תמיד עטה צורה של שר אופל נורא.
הגלגול הראשון שלו לאחר נפילת נומנור היה מחריד במיוחד: "צלם הרשעה והשנאה בהתגלמותן".
יסילדור כתב ש"ידו של סאורון שחורה הייתה ובכל זאת יוקדת כלהבה", כמו כן נראה ממכתבו של יסילדור כי גיל גלד נספה מעוצמת חומו של סאורון.
לאורך כל עלילת שר הטבעות, "העין" ("העין האדומה", "העין המרושעת", "העין חסרת העפעפיים", "העין הגדולה") היא הסמל שמזוהה לעיתים קרובות ביותר עם סאורון.
האורקים של סאורון נשאו את סמל העין על הקסדות והשריונות שלהם והתייחסו אליו כ"עין" היות שעל פי אראגורן הוא לא התיר ששמו יירשם או יאמר (יוצא דופן בולט לחוק הזה היה השליח שלו, "פי סאורון").
כמו כן שר הנאזגול איים על אאווין שהיא תעונה לפני "העין חסרת העפעפיים".
לפרודו הייתה התגלות של העין במראת גלדריאל:
"שולי העין בערו באש, אך היא עצמה מזוגגת הייתה, צהובה כעין החתול, דרוכה ונמרצת וחריץ האישון השחור נפער אל תהום חשוכה, כחלון היוצא אל בלימה".
מאוחר יותר, כותב טולקין כאילו פרודו וסאם אכן העיפו מבט על העין באופן ישיר.
הערפילים שמקיפים את ברד-דור מסתלקים לזמן קצר ו:
"רק להרף עין נגלה המראה...
כמו מתוך חלון גדול שאין שיעור לגודלו נשלחה צפונה להבה אדומה, רשף העין החודרת...
העין לא פנתה אליהם, היא השקיפה צפונה...
אך פרודו הוכה מעוצמת המראה החטוף והנורא והופל ארצה כאילו נפגע אנושות".
בנוסח הטיוטה של רגעי השיא של שר הטבעות (שפורסם על ידי כריסטופר טולקין בספר "סאורון מובס"), ה"עין" מייצגת את נפשו של סאורון, עם רגשות ומחשבות:
"אדון האופל נעשה לפתע מודע אליו [פרודו], העין פילחה את כל הצללים...
התלקחה חמתה באש מאכלת אבל הפחד עלה בה...
כי עתה ידעה שסכנה מצמיתה נשקפת לה, וראתה מה דק החוט שבו תלוי גורלה...
מחשבותיה, עם כל כוחה העצום, היו מכוונות לעבר ההר"...
כריסטופר טולקין מעיר: "הקטע ראוי לציון בכך שהוא מראה את הדרגה אליה הגיע אבי בנוגע לזיהוי העין של ברד-דור עם התודעה והרצון של סאורון, עד כדי שהוא היה יכול לדבר על 'הזעם שלה, הפחד שלה, המחשבה שלה'.
הוא שינה את 'שלה' ל-'שלו' כאשר הוא שכתב את הטקסט".
לעומת ציטוטים אלו שמוכיחים לכאורה כי ה"עין" אכן הייתה התגלמותו בפועל של סאורון בעידן השלישי, יש המצטטים מהסילמריליון ש"אך מעטים עמדו נוכח עינו של סאורון הנורא" וזאת לפני שגופו אבד במלחמת הברית האחרונה.
עוד הוכחה שלסאורון היה גוף גשמי היא מדברי גולום (שעונה אישית על ידי סאורון) המספר לפרודו שלסאורון יש, לכל הפחות, "יד שחורה" עם ארבע אצבעות (האצבע החסרה נכרתה כשיסילדור לקח את הטבעת).
באחד ממכתביו טולקין קובע שלסאורון הייתה צורה פיזית בעידן השלישי:
רוב העיבודים של הסיפור למדיה ויזואלית מתארים את העין כנוכחת פיזית; היות שההתייחסויות לגופו של סאורון שלא נראה אף פעם הן כל כך מעטות עד שגם קוראי הספר מתעלמים מהן לעיתים קרובות.
Tolkien: Artist and Illustrator) כולל איור של סאורון בצבעי מים שנעשה על ידי טולקין עצמו (מופיע בראש הערך).
נראה שהציור ממחיש את הרגע שהתרחש מיד לאחר השמדת הטבעת, כשצבאות המערב ראו צורה אפלה המתנשאת מעל מורדור, כשהיא פורשת יד מאיימת לקראתם לפני התפוגגותה.
מפני שהאיור מתייחס לרגע של חזון, ונוסף על כך, הוא מאוד שטחי ולא מפורט (רישום שני של זרועו של סאורון מופיע מתחת הזרוע עצמה), אי אפשר ללמוד ממנו יותר מדי פרטים על מראהו של סאורון.
באיור נראים הראש, הזרוע הימנית ופלג הגוף העליון של דמות אנושית לכאורה.
הזרוע שחורה, שאר הגוף אפור, מלבד עין אדומה.
לא ניתן לזהות תווי פנים אחרים.
סדרה של קוצים נראית על ראשו של סאורון וייתכן שהם רומזים על כתר.
ההרים של מורדור נראים מתחת לזרוע המתוחה ומאשרים את הגודל העצום של חזותו האחרונה של סאורון.
סאורון עבר שינויים רבים מאז הגרסאות המוקדמות של היקום הפיקטיבי בסילמריליון, וכפי שמפורט בסדרת תולדות הארץ התיכונה (the History of Middle-earth) אב הטיפוס או הדמות הקודמת של סאורון הייתה חתול מפלצתי ענק, "נסיך החתולים".
כשהיא נקראת "טוילדו" (Tevildo), "תיפיל" (Tifil) "תיברט" (Tiberth) ועוד.
הדמות הזאת – סאורון בגרסה מוקדמת, נמצאת בגרסה ראשונית של הסיפור "מעשה ברן וטינוביאל" שמופיעה בספר The Book of Lost Tales, הספר הראשון בסדרת "תולדות הארץ התיכונה" (ומצוטטת גם בספר ברן ולותין מ-2017).
נסיך החתולים הוחלף לאחר מכן על ידי "ת'ו" (Thû) – "בעל האוב".
לאחר מכן שמו שונה ל"גורת'ו" (Gorthû), "סור" (Sûr) ולבסוף לסאורון.
השם גורתו בצורה של "גורתאור" (Gorthaur) נשאר בגרסה הסופית בסילמריליון כשמו בסינדרין; גם "ת'ו" וגם "סאורון" משמשים כשם לדמות ב"שירת לותין".
לפני ההוצאה לאור של הסילמריליון (1977), מקורותיו וזהותו האמיתית של סאורון היו לא ברורים לאלו שלא הייתה להם גישה מלאה להערותיו של טולקין.
בגרסאות מוקדמות לספרו של רוברט פוסטר: "המדריך המלא לארץ התיכונה" (The Complete Guide to Middle-earth), סאורון מתואר כ"ככל הנראה מהעלפים של האלדר".
מכל מקום, היו מבקרים אחרים שהצליחו לקלוע למטרה.
Auden) שיער שסאורון עשוי להיות מגזע הולאר הרבה לפני שנודע שטולקין אכן תיאר אותו כ"חבר פחות מגזע הולאר".
בגרסאות של סרטי שר הטבעות, סאורון מתואר או כיצור דמוי-אדם (כמו בגרסה המונפשת של ראלף באקשי מ-1978), או כעין פיזית, חסרת גוף (כמו ב"שובו של המלך" המונפש, 1980), או כשניהם.
האופציה האחרונה מופיעה בטרילוגיית הסרטים שבוימה על ידי פיטר ג'קסון.
כאן, לסאורון בעל גוף גדול דמוי אדם, במהלך חישול הטבעת ועד שהוא מאבד אותה, אז הוא נהיה "מוגבל" לצורת העין חסרת הגוף לאורך המשך הסיפור.
אף על פי שגם בסרט המונפש מ-1978 וגם בטרילוגיה של ג'קסון מ-2001 יש קדימון המראה את חישול טבעות הכוח, מלחמת העלפים וסאורון בעידן השני אינה מוזכרת והסרט קופץ ישר אל מלחמת הברית האחרונה שמתרחשת הרבה יותר מאוחר.
בשני הסרטים, לסאורון אין את הצורה שהוא לבש בתור "אנטר" כשהוא מחשל את הטבעת האחת, אלא את זו המשקפת את זהותו כשר האופל.
כמו כן הוא מובס על ידי יסילדור לבדו (וגיל-גלד כלל לא מוזכר).
בסדרה של ג'קסון, סאורון מוצג במקור כ"אביר שחור" גבוה האוחז באלה שחורה (מזכיר את ציורו של טולקין וכן את איוריו של האמן ג'ון הְיו (John Howe)).
השריון שלו גס, דוקרני, אבל מאיכות גבוהה מאוד ויש עליו עיטור מוזהב.
בגרסת ה-DVD, צוות ההפקה מסביר שהכוונה שלהם הייתה להראות את המיומנות הגבוהה של סאורון כנפח ויוצר-טבעות: סאורון כאמור היה במקור מיא בשירותו של הואלה-הנפח אאולה, ולכן היה בעל ידע בתורת הבנייה הפיזית.
ייתכן שסאורון ירד מהמצב ה"מלאכי" הקודם שלו, אבל צל מהמיומנות שלו בחישול ובנייה נשאר, אף על פי שמיומנות זו התעוותה ביצירת נשק למלחמות.
לפיכך הם בחרו להציג את סאורון כשהוא לובש שריון מפחיד, אך מקושט ובאיכות גבוהה ביותר שהוא יצר בעצמו.
הגוף של סאורון מתאנן ונעלם בפרץ אנרגיה ופתאומי לאחר שיסילדור כורת את הטבעת עם ניצב החרב נארסיל.
לאחר תבוסתו, הוא מוצג כ"עין" שמוצגת כהתגלמות פיזית ממשית.
התמצית הרוחנית של סאורון נותרה ללא פגם ובסופו של דבר התגבשה לכדי העין של סאורון בזמן השיקום של ברד-דור, סאורון ממקם את עצמו בין שני המגדלים דמויי הקרניים שבפסגת ברד-דור ומשם סורק לאורך הסרט את הארץ באפקט הנראה כזרקור המפיץ קרן אדומה שזזה לאורך הארץ בגישוש מתמיד.
כמו כן העין נראית על ידי פרודו בכל פעם שהוא לובש את הטבעת.
לפיפין יש מפגש קצרצר עם העין, לאחר שהוא מסתכל לתוך הפלנטיר של אורתנק (בספר, מציין פיפין שהוא איכשהו ראה את סאורון, אבל לא ברור מה הוא ראה בדיוק, האם את העין או התגלות אחרת של שר האופל).
בגרסה המורחבת של "שיבת המלך", צורתו האנושית של סאורון מופיעה כשארגורן מסתכל לתוך הפלנטיר.
כשהטבעת מושמדת וברד-דור מתחיל להתפורר, העין של סאורון מתמוטטת אל תוך עצמה לפני שהיא מושמדת יחד עם כל מה שהתקיים תחת שלטון סאורון (השער השחור, רפאי הטבעת והאורקים).
בסרטים מגולם סאורון על ידי השחקן סאלה בייקר ומדובב על ידי אלן הווארד.
בגרסאות המוקדמות יותר של התסריט של ג'קסון, נענה סאורון לאתגרו של ארגורן ונאבק עמו מול השער השחור לפני הקרב המכריע: החומרים הנוספים שפורסמו יחד עם גרסת DVD המורחבת של הסרט השלישי גם כן מצביעים על כך.
סצנות של הקרב צולמו, אך לאחר מכן הרעיון הזה נזנח והוחלף בסצנה (שמופיעה בגרסה המורחבת) בה ארגורן הורג את "פי סאורון" (בשונה מהספר בו פי סאורון חוזר למורדור לפני הקרב) ואז נלחם במהלך הקרב בטרול של מורדור.
בסצנה הנטושה הזו, כשסאורון מגיח לראשונה מהשער השחור, הוא מופיע בדמותו הנאווה והמפתה כ"אנטר" – "שר המתנות", ומנסה לפתות את אראגורן ושאר המנהיגים בהצעות שלום וכוח.
כאשר הם דוחים אותו, הדמות נמוגה והוא מופיע בדמותו של סאורון – שר האופל לבוש השריון מההקדמה בסרט הראשון.
ג'קסון אמר שהוא הסיר את הסצנה כשהבין שמדובר בסטייה משמעותית מדי מהחומר המקורי ובפספוס הרעיון המרכזי: הקרב אמור להיות הקרבה בלתי אנוכית של ארגורן וצבאו, ודו-קרב בין אראגורן וסאורון היה הופך את זה לעניין של תהילה אישית.
סאורון מופיע כ"בעל האוב" בטרילוגית ההוביט של פיטר ג'קסון בהם הוא מוצג באמצעות קול ולכידת תנועה על ידי בנדיקט קמברבאץ'.
כשרדגסט החום נכנס לדול גולדור בסרט הראשון, בעל האוב מופיע לזמן קצר בתור צל דמוי אדם.
בסרט השני, מזיז ג'קסון קדימה בזמן את המשלחת המכריעה של גנדלף לדור גולדור כדי שזו תחפוף למסע של בילבו בגינס והגמדים ב-2941. שם סאורון נראה כהוויה חסרת צורה של ערפל צללים שצף בהריסות וכששובים את גנדלף מתגלה העין של סאורון.
בסרט השלישי ובגרסה המורחבת של הסרט השני, מוצג סאורון כמי שעומד מאחורי פעולותיו של סמאוג כחלק מתוכנית גדולה לשחזר את ממלכת אנגמאר.
אבל הפעולות של תורין צינת אלון וחבורתו מכריחות את סאורון לשלוח את צבא האורקים שלו כדי לכבוש את ארבור.
במהלך הסרט השלישי, חברי המועצה הלבנה נלחמים בתשעת הנאזגול ולאחר מכן בסאורון המופיע לפניהם, גלדריאל היא זאת שלבסוף מביסה את סאורון ומבריחה אותו אל ישימון המזרח.
אף שאלרונד מאמין שיש להזהיר את האנשים החופשיים משיבת הרוע, סארומן אומר לו לקחת את גלדריאל למקום מבטחים בעוד הוא עצמו ינסה לבוא בחשבון עם סאורון (רמז לבגידתו של סרומן במועצה כבר בשלב הזה).
סאורון מופיע במוצרים נלווים לסרטי ג'קסון, כולל משחקי מחשב ווידאו.
הם כוללים את "שר הטבעות: הקרב על הארץ התיכונה" (שם הוא מדובב על ידי סטיבן סטנטוו), "שר הטבעות: טקטיקות" ו"שר הטבעות: העידן השלישי".
הוא מופיע כדמות שניתן לשחק איתה במשחק "שר הטבעות: כיבוש" (כשהוא מדובב על ידי ג'ון אולסון) ובמשחק "לגו – שר הטבעות".
ניתן לשחק איתו כ"בעל האוב" במשחק "לגו – ההוביט".
סאורון מופיע בדמותו כשר אופל ובדמותו כאנאטאר במשחקי הווידאו צילה של מורדור, וצל המלחמה.
בסדרה "שר הטבעות: טבעות הכוח" מופיעה הדמות הלברנד בגילומו של צ'ארלי ויקרס.
לקראת סוף הפרק השמיני בעונה הראשונה מתברר כי הלברנד אינו למעשה אלא סאורון.
דמותו בסדרה הושפעה מתיאורי טולקין בספריו את דמותו כאנטר, "שר המתנות" הגם שבסדרה בחרו להציגו כמי שמעדיף ללבוש דמות אדם ולא עלף.
מספר עצמים אסטרונומיים בחלל כונו כ"עינו של סאורון" עקב דמיונם לעין כפי שמתוארת בכתבי טולקין.
ראויים לציון הם הערפילית הפלנטרית M 1-42 בקבוצת הכוכבים קשת, ערפילית הסליל שבקבוצת דלי, טבעות האבק סביב הכוכב הכפול HR 4796 שבקבוצת קנטאור, וגלקסיית הסייפרט NGC4151 שבקבוצת כלבי ציד.
העין של סאורון מוזכרת ב"העמדה" ספר פוסט-אפוקליפטי שנכתב על ידי סטיבן קינג.
ברשותו של הנבל רנדל פלאג יש גוף אסטראלי בצורה של "עין" הדומה לעין חסרת העפעפיים.
הספר עצמו נהגה על ידי קינג כ"פנטזיה אפית כמו שר הטבעות, רק עם תפאורה אמריקאית".ה"עין" מופיעה גם בסדרת "המגדל האפל" (שגם כן נוצרה בהשראת שר הטבעות).
העין של סאורון מופיעה בסדרת הטלוויזיה הבריטית להעיר את המתים עונה 6 פרקים 9–10.
בסדרת "Emberverse" של סטפן מיכאל סטירלינג, העין של סאורון היא הסמל של אחד המשטרים הנוצרים בעקבות ה"שינוי".
בספרו זוכה פרס פוליצר חייו הקצרים והמופלאים של אוסקר וואו, ג'ונוט דיאס מאפיין שוב ושוב את הדיקטטור הדומיניקני רפאל טרוחיו כ"סאורון שלנו".
אזכורים רבים מופיעים לאורך הספר.
ביקום מארוול קומיקס, נבל העל סאורון, אויב של אקס מן, קורא לעצמו כך על שם הדמות של טולקין.
בסדרת הקומיקס פייבלס, מאת ביל וילינגהאם, אחת הדמויות נקראת "היריב", דמות בעלת כוח ורוע עצום שאחראית על הרבה מהצרות בהיסטוריית הפייבלס.
וויליגהאם אמר שההשראה לשם ולדמות של "היריב" באה מסאורון.
בסדרת הטלוויזיה הפוני הקטן שלי: חברות היא קסם, הדמות הרעה של העונה השלישית, המלך סומברה, מבוססת בעיקר על שר האופל השני של טולקין – כך לטענת יוצרי הסדרה, מגאן מק'רתי ולורן פאוסט.
לדבריהן, הן סאורון והן מלך סומברה הן ישויות אפלות, וכן שליטים עריצים המחפשים מלחמה ודיכוי של עמים חופשיים.
סאות' פארק היא סדרה קומית אמריקאית מונפשת, אשר נוצרה בידי טריי פארקר ומאט סטון ומשודרת בערוץ הטלוויזיה "קומדי סנטרל".
בדף זה תוכלו למצוא פירוט על מרבית דמויות הסדרה.
הסדרה עוקבת אחר ארבעה ילדים, אריק קרטמן, סטן מארש, קייל ברופלובסקי וקני מקורמיק, ואחר הרפתקאותיהם ומעשיהם.
אריק רשע, מתנשא, שמן ואנטישמי, ומשמש כאנטגוניסט הראשי של הסדרה; סטן מצטייר כילד רגיל וממוצע; קייל מצטייר כבודד ביותר, אם כי גם כחכם ביותר; קני מצטייר כשקט וכסוטה מין, אם כי גם חכם.
בין אריק לקני ישנה חברות של אהבה-שנאה: קני מחבב את אריק שמנגד שונא אותו; בין סטן וקייל ישנה חברות חזקה למדי הנשמרת במרבית פרקי הסדרה.
טריי פארקר ומאט סטון משמשים כמדבבים הראשיים של הסדרה ואחראים על דיבוב מרבית הדמויות.
מרי קיי ברגמן הייתה אחת המדבבות הראשיות בסדרה ודיבבה את מרבית הדמויות הנשיות, עד שמתה בשנת 1999. כיום, המדבבות הראשיות למרבית הדמויות הנשיות הן מונה מרשל (שהצטרפה בשנת 2000) ואפריל סטיוארט (שהצטרפה ב-2003), ובעבר דיבבה גם אלייזה שניידר (שהצטרפה ב-1999 ופרשה ב-2003).
סטנלי "סטן" מארש (טריי פארקר) – הילד הרגיל, הסקרן, המאוזן ונטול התסביכים, בעל הגיון פשוט ובריא והבנה בסיסית ואינטואיטיבית ביחסי אנוש, וידע על החברה ודרך התנהלותה.
לעיתים קרובות הוא רואה את האמת הפשוטה מאחורי המציאות המעוותת בעוד שאר העולם, לפעמים אף חבריו, מחמיץ אותה.
קייל ברופלובסקי (מאט סטון) – ילד יהודי נוח לבריות וקל להשתכנע, לבד מבנושאים הקשורים באתיקה ובמוסר, שם הוא מפגין דבקות רבה יותר משל רעיון במוסר המקובל.
קייל נוהג להפגין סקפטיות ואינטליגנטיות בפרקים רבים, ובנוסף נראה שהוא חכם במידה מסוימת יותר מחבריו.
קייל נוטה להתרגז הרבה, במיוחד כלפי קרטמן.
אריק תאודור קרטמן (טריי פארקר) – ילד עב בשר, גס לשון ואלים, חמדני, אנוכי, מניפולטיבי, סקסיסטי, הומופובי גזעני ואנטישמי.
קרטמן בדרך כלל נוהג לקנטר את קייל פעמים רבות במהלך הסדרה על יהדותו ואת סטן בטענה שהוא "נקבה" ואת קני על כך שהוא עני.
אף שקרטמן החל את דרכו כדמות משנית לסטן וקייל, הפופולריות הרבה לה זכתה דמותו משולחת הרסן הביאה לכך שרבים מסיפורי הסדרה נסובים סביב מזימותיו הכושלות, וסביב מגוון התכונות הרעות שהכותבים מייחסים לו בקלות יתרה.
לאורך הסדרה נרמז שהתנהגותו הושפעה באופן ניכר מהעובדה שאף פעם לא היה לו אבא ושאמו היא למעשה אנדרוגינוס, זנותית ומפנקת את אריק במתנות רבות (בעיקר אוכל) ונכנעת באופן תמידי לדרישותיו הרבות.
קנת' "קני" מק'ורמיק (מאט סטון) – בן עניים הבא מבית הרוס עם אב אלכוהוליסט וחבריו, במיוחד אריק קרטמן, מנצלים עובדה זו על מנת להשפילו.
קני לובש מעיל כתום המסתיר את פניו, דרכו נשמעים בעיקר מלמולים חסרי פשר.
דבר אשר מנוצל על ידי יוצרי הסדרה על מנת לאפשר לו לומר דברים גסים במיוחד.
הפעמים היחידות שבהן הופיע ללא המעיל הייתה בסרט של סאות' פארק, בפרק בעונה השמינית ובפרק נוסף בעונה השלישית.
בעונות הראשונות מת כמעט בכל פרק, ומופיע בפרק העוקב ללא כל הסבר.
הסיבה שהוא מת וחוזר לחיים זה בגלל שבזמן שהוא היה עובר הוריו היו חברים בכת שסוגדת לקת'ולהו וקללה אותו.
בסוף העונה החמישית מת לכאורה באופן סופי ונעדר במשך רוב העונה השישית, אך שב בסופה.
קני לאורך הסדרה פועל הרבה פעמים בצורה הרואית, לפעמים מקריב את עצמו למען החברים שלו.
תלמידי בית הספר היסודי של סאות' פארק
בבית הספר היסודי של סאות' פארק לומדים תלמידים רבים, אשר מהווים למרבית דמויות הסדרה.
בית הספר הוא אחד מהמקומות הבולטים ביותר בסדרה, כאשר פרקים רבים סובבים אחר תלמידי בית הספר והנעשה בו.
ליאופולד "באטרס" סטוץ' (מאט סטון) תלמיד בכיתה ד' בבית הספר היסודי של סאות' פארק, בן לסטיבן ולינדה.
באטרס הוא החבר הטוב ביותר של אריק, סטן, קייל וקני, ואף היה לאחד מן החבורה למשך זמן קצר.
באטרס הופיע לראשונה בסרטון הקצר כחלק מהסדרה בפרקה הראשון, "הפלישה לפי הטבעת של קרטמן", ואת דמותו מדבב מאט סטון.
באטרס, בניגוד לכל חבריו, הוא עליז, רגיש, נאיבי, אופטימי, פסיבי ותמים.
בסוף העונה החמישית דמותו של קני נהרגה, ובאטרס נבחר על ידי אריק, סטן וקייל להחליפו, אם כי באמצע העונה השישית הוחלט להוציאו מה"חבורה" וטוויק טוויק נבחר להחליפו.
לאחר שהוחלף על ידי טוויק, באטרס היה נחוש זעם ואימץ לעצמו את הזהות הסודית "פרופסור כאוס", דמות נבל-על אותה הוא מגלם במטרה לנקום באריק, סטן וקייל על שהחליפו אותו.
באטרס מגייס לצידו את דוגי, תלמיד מכיתה ב', ואלו מנסים להביא רעיונות שיגרמו לתוהו ובוהו בעולם, אך הם מגלים כי כל הרעיונות שלהם כבר בוצעו בפרקי סדרת הטלוויזיה "משפחת סימפסון".
בסופו של דבר באטרס מחליט שלא להמשיך בפעילותו כפרופסור כאוס, אם כי בהמשך הוא מופיע כדמות זו פעמים נוספות.
גם לאחר שהוחלף, המשיך באטרס לשחק תפקיד מרכזי בסדרה, והיה למעין דמות עזר לאריק, שנהג לרב להפיל אותו ולבצע בו מתיחות, שמדי פעם אף חצו את הגבול והגיעו להכנסת איבר מינו של אריק לפיו של באטרס בעת שישן.
בעונה הרביעית מגלה באטרס כי הוא נולד ב-11 בספטמבר, היום בו אירע אסון התאומים, ובעונה השישה עשר הוא מגלה כי הוא נולד בקאואיי שבהוואי, וכי שמו האמיתי הוא "נשיפה נשיפה" ("puff puff").
באטרס נענש על ידי הוריו פעמים רבות, בדרך כלל כשאביו מקרקע אותו, ואף פעם אחת אימו ניסתה להטביעו למוות.
וונדי טסטבורגר (מרי קיי ברגמן, אלייזה שניידר, קררי טרנר ואפריל סטיוארט) תלמידה בכיתה ד' בבית הספר היסודי של סאות' פארק.
וונדי היא בת זוגו של סטן בדרך כלל, וחברתה הטובה ביותר היא בייב סטיבנס.
וונדי הופיעה לראשונה בסרטון הקצר "רוח חג המולד" וכחלק מהסדרה בפרקה הראשון, "הפלישה לפי הטבעת של קרטמן", ואת דמותה דיבבו נשים רבות, כאשר בהתחלה הייתה זו מרי קיי ברגמן, אחר כך מונה מרשל ואז אלייזה שניידר, וכיום אפריל סטיוארט.
כמו בן זוגה סטן, וונדי היא בוגרת לגילה, ובעלת מוסר אינטלקטואלי, זאת בניגוד לכל הסובבים לה.
וונדי היא פמיניסטית, ונלחמת בשביל העלאת המודעות לסרטן השד.
במרבית הזמן מתווכחת וונדי עם אריק על דעותיה, כאשר הוא קוטל את כל דבריה ומכנה אותה "כלבה".
באחת מן הפעמים הלכה וונדי עד הסוף בכל הקשור לדעותיה, וזאת כאשר היא הכתה את אריק עד זוב דם, זאת מכיוון שלעג לסרטן השד.
מערכת היחסים בין וונדי לסטן החלה בעונה הראשונה, ומאז חוותה עליות ומורדות רבות, זאת כשסטן התעלם מוונדי במשך חודשים.
בסופו של דבר, בעונה 7 וונדי נפרדת מסטן ומשאירה אותו שבור לב, ופותחת במערכת יחסים עם טולקין בלאק.
למרות זאת, בסוף עונה 11 השניים חוזרים להיות יחדיו, ולאחר חזרת השניים, סטן מפסיק לזלזל במערכת היחסים, ומגן על וונדי בריבים שלה עם אריק, גם אם הוא מסכים איתו.
בעונה 20 וונדי נפרדת מסטן בגלל מתקפת טרולים על הבנות בבית הספר.
קרייג טאקר (מאט סטון) – ילד בעל קול מנוזל ובעיות התנהגות, נראה לעיתים קרובות מחוץ למשרדה של המנהלת או במשרדו של היועץ מאקי.
הוא נוהג להציג אצבע משולשת לאנשים אחרים ללא כל סיבה, ונראה שהוא לא ממש מודע להתנהגותו או שאינו עושה זאת בכוונה.
התנהגות זו גרמה למעריצים רבים להאמין כי הוא סובל מתסמונת טורט.
בעונה 19 מתחיל לקיים מערכת יחסים הומסקסואלית עם טוויק.
קלייד דונבן (טריי פארקר) – חברו הטוב ביותר של קרייג.
באחת העונות הבנות מכינות רשימה המדרגת את הבנים לפי מראה חיצוני וקלייד זכה, מה שעורר אצלו את הפופולריות.
אמו נהרגה בתחילת העונה ה-16. מצוין בעונה ה־26 שהוא בן זוגה של בבה.
ג'ימי וולמר (טריי פארקר) – ילד נכה, הסובל משיתוק מוחין – מצב המחייב אותו ללכת עם קביים.
הילדים הכירו את ג'ימי בעונה החמישית כשהצטרפו לצופים ומיד חברו אליו.
טימי, לעומת זאת, קינא בג'ימי על תשומת הלב שקיבל כשסיפר בדיחות, ולבסוף רבו השניים אך השלימו ונהיו חברים טובים מאוד.
ג'ימי נכה, כאמור, כעונש מאלוהים להוריו, שצחקו על ילדים נכים כשהיו בתיכון.
סובל מגמגום קשה ומתקשה לגמור משפט אבל בכל זאת הוא סטנדאפיסט מצליח בעיר.
ג'ימי הוא הילד הישר והאמין בכיתה והוא גם חבר טוב אף על פי שידוע כי גם הוא מרבה לקלל כמו כל שאר הבנים בכיתה והוא גם הילד הראשון בכיתה שקיים יחסי מין ולקח סמים.
בעונה ה-19 מתגייס למחתרת של אנשי התקשורת נגד התוכן השיווקי, בעקבות האיסור שחל עליו לחלק את עיתון בית הספר בבית הספר עצמו, לכן חילק אותו בבתי התלמידים ואנשי הצוות ובהמשך גם לכל תושבי העיירה.
בעונה 19 פרק 9 ג'ימי מתאהב בלזלי מייארס, פרסומת שמסתווה בגוף של ילדה.
לאחר מכן, גילה שיריבו נייתן הוא חלק מקנוניית התוכן השיווקי.
טימותי "טימי" בורץ' (טריי פארקר) – ילד נכה בעל פיגור שכלי המשתמש בכיסא גלגלים ממונע.
טימי יודע לומר רק "טימי!" אבל אף על פי שלא יודע לדבר, טימי מבין מה אנשים אחרים אומרים.
מלבד הילדים, איש בעיירה אינו מבין שלטימי יש פיגור שכלי, ורובם חושבים כי התנהגותו המוזרה נגרמת מהפרעת קשב.
אחד החברים הטובים ביותר של ג'ימי.
טולקין "טוקן" בלאק (טריי פארקר ואדריאן בירד) – הילד העשיר ביותר בסאות' פארק וגם האפרו אמריקאי היחיד חוץ משף.
טולקין סולד מאזכורים לצבע עורו (מה שקורה הרבה בסדרה).
עד העונה ה־25 סטן חשב ששמו טוקן, אך למעשה גילה ששמו טולקין (מה שבני כיתתו ושאר התלמידים בבית הספר ידעו כבר), ושהוא נקרא ע"ש הסופר טולקין.
בני משפחתו בעונה ה־25 עברו לגור בשכנות לחוות היושרה, שאביו פתח חוות קנביס משלו.
טוויק טוויק (מאט סטון) תלמיד בכיתה ד' בבית הספר היסודי של סאות' פארק.
טוויק טוויק הופיע לראשונה בפרק "גמדים" מהעונה השנייה, ואת דמותו מדבב מאט סטון.
טוויק הוא בעל הפרעת קשב, ריכוז והיפראקטיביות חמורה, זאת בעקבות צריכה מרובה של קפה.
הפרעת הקשב שלו מתאפיינת ברעידות רבות, ובכך ששערו נשאר פרוע באופן קבוע ובכך שהוא לובש את חולצתו בצורה לא נכונה.